**SA Läänemaa ja EELK Lääne Praostkonna koostöökogu koosoleku protokoll 2022/1**

27.01.2022

Algus kell 10:00, lõpp kell 11:30

**Juhatas:** Irene Väli

**Protokollis:** Marju Viitmaa

**Võtsid osa:** Tiit Salumäe, Kaido Saak, Küllike Valk, Leevi Reinaru, Kari Tynkkynen, Lia Salumäe, Irene Väli, Tõnu Parbus, Varje Paaliste, Eda Leesalu, Kalli Pets, Andres Välli, Andres Kaljura, Vello Vihterpal , Marju Viitmaa

**Päevakord:**

1. Sündmused veebruar-aprill

2. Info ja jooksvad küsimused

Käsitletud teemad:

1. Sündmused veebruar-aprill

1.1. Tartu rahulepingu aastapäev

Andres Välli: Tartu rahulepingu aastapäeva tähistamine toimub 2. veebruaril kell 18. Kodutütred ja noorkotkad süütavad 102 küünalt. Viiruse leviku tõttu Jaani kirikus kontserti ei toimu. Linnavalitsus korraldab liikluse sulgemise.

Varje Paaliste: Lääne-Nigula Vabadussõjas langenute mälestusmärgi juures meenutatakse Tartu rahulepingut 2. veebruaril kell 11. Osalevad osavaldade esindused, kodutütred, Risti malev.

Eda Leesalu: Vormsil asetame sambale pärja ja küünlad, sündmusel osalevad kooliõpilased.

**Otsustati**: Andres Välli saadab komisjoni liikmetele Tartu rahulepingu aastapäeva ürituse kava.

1.2. Eesti Vabariigi aastapäev

Tiit Salumäe: 24.veebruaril kell 11 toimub jumalateenistus Haapsalu toomkirikus, kell 12 Vabadussõja mälestussamba juures Haapsalu lipuväljakul kõnelevad linnapeaUrmas Sukles,Kaitseliidu Lääne maleva pealik Andres Välli. Läänemaa Ühisgümnaasiumis toimub traditsiooniline Hein Noorele pühendatud kõnevõistlus. Kõnevõistluse võitja peab oma kõne Haapsalu toomkirikus vabariigi aastapäeva jumalateenistusel.

Tõnu Parbus: 25. veebruaril on kavas näidata linnarahvale eelmise aasta valgusetendust „Mis on õnn?“. Linnapea ja volikogu esimehe vastuvõttu sellel aastal ei toimu. Haapsalu linna vapimärgid saavad Lehte Ilves, Roman Sultangirejev, Toivo Aardemaa.

Varje Paaliste: Lääne-Nigula Vabadussõjas langenute mälestusmärgi juurde kogunetakse 23. veebruari õhtul kell 17. Mälestushetkele järgneb pidulik aktus Lääne-Nigula kirkus, üritus on kutsetega , tunnustatakse valla aukodanikke, teenetemärkide saajaid ja aasta tegusid.

Eda Leesalu: 24.veebruaril Vormsi Vabadussõja mälestussambale asetame pärja. Valla tublimajd tunnustame Vormsi rahvamajas.

Küllike Valk: 23. veebruaril kell 11.30 aktus Martna kirikus, lillede ja küünalde asetamine mälestussamba jalamile. 27.veebruaril kell 15 Ridala kirikus jumalateenistus armulauaga, küünalde süütamine Vabadussõjas langenute mälestustahvli ees (kirikus).

Kari Tynkkynen: 24. veebruaril kell 11 Piirsalu kirikus ( Vabadussõja tahvli ees). Osalevad osavallavanem Rein Kruusmaa, Risti Naiskodukaitse esindajad ning Risti koolilapsed laulavad Ivi Küla juhendamisel. 24.veebruaril kell 12 aastapäeva tähistamine Kullamaa Vabadussamba jalamil. Osalevad osavallavanem Katrin Viks, kaitseliidu ja naiskodukaitse esindajad.

Leevi Reinaru: 24.veebruaril kell 11 asetame pärjad Noarootsi Vabadussõja mälestussambale.

**Otsustati**: Haapsalu linna 24. veebruari ürituse korraldamise nõupidamine toimub 3. veebruaril kell 10 Haapsalu linnavalitsuses. 2. veebruariks saata Marju Viitmaale info aastapäeva üritustest.

**2. Info ja jooksvad küsimused**

Küllike Valk: 23. juulil toimub Ridalas praostkonna laulupäev ja maakonna pensionäride üritus.

Kalli Pets: muinsuskaitse sellel aastal avalikke üritusi ei korralda. Aasta märksõnaks on uus struktuur. Seoses uue muinsuskaitse seadusega alustame Haapsalu muinsuskaitsekorra koostamisega. Märtsis toimub töökomisjoni esimene kokkusaamine. Tekib 3 kategooriat. A kategooria- mälestise staatus, B kategooria-sekkutakse ainult fassaadi töödes, C kategooria-omanik saab vabalt tegutseda. Kullamaa kiriku katuse olukord on ohtlik. Loodame saada remondiks toetust reservist.

Varje Paaliste: Lääne-Nigula vallas on 8 osavalda. Kultuurisündmused toimuvad kogukondades. Valmis on saanud Oru kultuurisaal. Märksõnaks sellel aastal on tegijate koondamine, motiveerimine.

Eda Leesalu: Vormsil moodustati kultuurikomisjon. Sellel aastal toimuvate kultuurisündmuste kava on esitatud kultuurikomisjonile.

Lia Salumäe: toomkiriku oreliga on tekkinud probleemid, vajab remonti. Tegeleme hinnapakkumiste võtmisega. Kooridega valmistume praostkonna laulupeoks.

Tiit Salumäe: Jaani kiriku torni remont osutus mahukamaks ja keerulisemaks. 25. märtsil kell 12 toimub küüditamise mälestuspäev. Sellel aastal on Heino Noore 100. sünniaastapäev. Haaspalus tuleks korraldada konverents „ Heino Noor 100“.

Andres Kaljura: osaleme erinevates projektides. Koolitused toimuvad veebi keskkonnas. Koolidele me laagreid enam ei korraldada, neid ei rahastata.

Kaido Saak: 7. veebruaril toimub Kirblas kaitselahingute alguse aastapäeva tähistamine.

Kari Tynkkynen: Piirsalu kiriku katus vajab remonti. Otsime rahastusvõimalusi.

Andres Välli: eelmisel aastal korraldasime Kullamaa ja Noarootsi koolis riigikaitse päeva. Seda mõtet võiks edasi arendada.

Vello Vihterpal: lastele suunatud üritused on ära jäänud. Hetkel on keeruline prognoosida, kas koolides ja lasteaedades saab kevadel midagi korraldada.

Tõnu Parbus: Haapsalus on suvel palju erinevaid sündmusi, tuleks mõelda milliseid üritusi oleks võimalik korraldada madalhooajal.

Leevi Reinaru: Noarootsis kajastatakse aktiivselt kõiki tähtpäevi. Aprillis toimub Noarootsi koolis koolilipu pühitsemine. Rooslepa kabel on nüüd avatud igal pühapäeval. Nõval tegeletakse kabeli renoveerimise projektiga. Nõval käivitus toidupääste projekt. Kaks korda nädalas antakse toiduabi viiekümnele inimesele.

Marju Viitmaa: maakaitse päev toimus eelmisel aastal Vormsi vallas, võidutule jagamine Ridalas. Millises omavalitsuses sellel aastal sündmus korraldada?

**Otsustati**: võtta informatsioon teadmiseks. Võidupüha üritus toimub 23. juunil Haapsalu linnas.

Järgmine koostöökogu koosolek toimub 21. aprillil kell 10:00

Koosoleku juhataja Koosoleku protokollija

IreneVäli Marju Viitmaa

(allkirjastatud digitaalselt) (allkirjastatud digitaalselt)